בשבוע שעבר חשף צבא מצרים מנהרה שכזו באורך של כ-2.5 קילומטרים. למצרים ידוע כי אחד האחראיים להפעלת מנהרה גדולה במיוחד באזור רפיח הוא מוחמד שאער, שעובד בתיאום מלא עם הזרוע הצבאית. גם בגבול עם מצרים מקצה חמאס ציוד הנדסי כמו דחפורים וטרקטורים וכן כוח אדם גדול לצורך חפירת מנהרות שמתבצעת מתחת לאפם של החיילים המצריים.



בהברחות מאזור חצי האי סיני לעזה מעורבים גם פעילים בכירים של "מחוז סיני" של ארגון "המדינה האסלאמית" (דאעש), ששומרים על שיתוף פעולה הדוק עם בכירי הזרוע הצבאית בדרום הרצועה. בימים אלה, שוהה אחד מראשי דאעש ב"מחוז סיני", עבד אל-רחמן ברהאמה, ברצועת עזה ומתאם משם את הפעילות של דאעש מול חמאס.